b'\n_START_ARTICLE_\nSimon van Salingen\n_START_PARAGRAPH_\nSimon van Salingen oli antwerpenilainen kauppias, joka tutki Kuolan niemimaata ja sen l\xc3\xa4hialueita 1500-luvun lopulla._NEWLINE_Simon van Salingen j\xc3\xa4rjesti vuosina 1566\xe2\x80\x931568 tutkimusmatkan, jonka tarkoituksena oli luoda kauppasuhteita Ven\xc3\xa4j\xc3\xa4n pohjoisosiin. H\xc3\xa4n k\xc3\xa4vi useasti Kuolassa ja Kantalahdessa sek\xc3\xa4 tutustui Trifon Petsamolaiseen ja alueen muihin uskonnollisiin vaikuttajiin. My\xc3\xb6hemmin Salingen toimi Tanskan palveluksessa._NEWLINE_Salingenin muistiinpanot kertovat h\xc3\xa4nen matkoistaan Pohjois-Ven\xc3\xa4j\xc3\xa4ll\xc3\xa4. Ne sis\xc3\xa4lt\xc3\xa4v\xc3\xa4t tietoja Petsamon ja Kuolan luostareista, Hollannin ja Ven\xc3\xa4j\xc3\xa4n kaupasta sek\xc3\xa4 Ven\xc3\xa4j\xc3\xa4n sis\xc3\xa4- ja ulkopoliittisista tapahtumista. Salingen ker\xc3\xa4si my\xc3\xb6s aineistoa vuonna 1601 julkaistuun Pohjois-Ven\xc3\xa4j\xc3\xa4n karttaan.'